PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă

	      Str. Izvor nr. 2-4, Sect. 5, 70647 Bucureşti

      tel: (0)1.6143178;  fax/tel: (0)1.6142913
	     Nr. XVIII/10/


                     Către,  



           BIROUL PERMANENT  AL

                               CAMEREI DEPUTAŢILOR


Vă înaintăm, alăturat, raportul la propunerea legislativă privind Legea publicităţii, trimisă  Comisiei noastre pentru examinare  în fond, cu adresa     Secretarului General al Camerei Deputaţilor nr. 381 din 8 decembrie 1997.


La întocmirea raportului, Comisia a avut în vedere şi avizele primite de la Comisia juridică, de disciplină şi imunităţi şi de la Consiliul Legislativ. 

	PREŞEDINTE,

Gabriel ŢEPELEA
	SECRETAR,

Puiu HAŞOTTI

	
	


CAMERA    DEPUTAŢILOR                             

Comisia pentru cultură, arte şi                               Data  9.02.1998

mijloace de informare în masă                                Nr. 381

RAPORT

asupra propunerii legislative privind Legea publicităţii


În urma examinării propunerii legislative privind Legea publicităţii în şedinţa din 4 februarie 1998, Comisia a hotărât că aceasta nu poate fi acceptată şi propune Plenului respingerea pentru următoarele motive:


1. Din cuprinsul propunerii legislative lipsesc prevederi care să circumscrie corect  domeniul de aplicabilitate a legii, precum şi să definească şi să detalieze tipurile de publicitate interzisă (publicitatea mascată, publicitatea înşelătoare, publicitatea comparată, publicitatea subliminală etc.).


2. În textul propunerii legislative nu se regăsesc măsuri concrete ce privesc protecţia consumatorilor (interzicerea publicităţii la anumite tipuri de produse şi servicii: ţigarete şi produse de tutun, băuturi alcoolice, medicamente eliberate numai pe bază de prescripţie medicală).


3. O reglementare a domeniului ar trebui să cuprindă  măsuri concrete ce privesc protecţia şi promovarea produselor şi serviciilor româneşti.


4. De asemenea, în propunerea legislativă nu s-a avut în vedere necesitatea armonizării cu legislaţia europeană în domeniu.


5.  Nucleul acestei propuneri legislative (articolul 2) se regăseşte deja în Ordonanţa nr. 83/1998.

	PREŞEDINTE,

Gabriel ŢEPELEA
	SECRETAR,

Puiu HAŞOTTI


